Jean-François Fortin Tam
nekohayo@gmail.com
Tomáš Karger
tomkarger@gmail.com
Descobreix els components de la finestra principal.

Creative Commons Compartir Igual 3.0

Carles Ferrando Garcia
carles.ferrando@gmail.com 2017

# La finestra principal

La finestra principal, com el seu nom implica, és la finestra que conté els principals components de la interfície d'usuari de Pitivi: la barra de títol, les barres d'eines, la línia de temps i diferents components personalitzables (biblioteca de multimèdia, previsualitzador, biblioteca d'efectes, biblioteca de transicions, etc...).

A la figura anterior, es poden observar les següents àrees:

Botons de la barra de títol i barra d'eines principal

Botó del menú principal

Pestanyes principals: biblioteca multimèdia i biblioteca d'efectes

Pestanyes contextuals: propietats de la seqüència, transicions, títols

Visualitzador

Regle

Línia de temps

# Canvia la mida dels components de la finestra principal

Els espais entre components es poden prémer i arrossegar per a canviar la mida proporcionalment als seus components adjacents respectius.

# Passeu per sobre per a obtenir més informació

Passar el cursor del ratolí per damunt d'un element de la finestra principal normalment revela informació sobre la seva funció.

# Barra de títol

La barra de títol és on col·loquen funcions bàsiques com Desfés, Refés, Desa, o Renderitza que poden utilitzar-se directament. També conté el botó menú principal on podreu trobar funcions com Projecte nou, Obre projecte, Paràmetres del projecte o Preferències.

Podeu accedir al contingut del botó menú en prémer la tecla F10.

# Regle

La regla juga un rol crucial en interaccionar amb la línia de temps. Primer, representa una escala de temps que proporciona mesures del temps (en segons) per a orientar-se de forma general. Segon, constitueix la superfície primària en la qual podeu moure el punt de reproducció (i així, canviar la posició durant el temps). Per a moure la posició, premeu en qualsevol posició sobre la regla. Podeu també netejar la línia de temps prement sobre la regla i mantenint premut el botó del ratolí mentre estigui en moviment. Mireu la secció Tractament de neteja per a saber més detalls.

La posició actual del punt de reproducció està indicat per una línia vertical vermella:

Quan s'amplien, els fotogrames es representen visualment com una alternança d'àrees de llum i foscor en la part inferior de la regla. Passar el cursor del ratolí per damunt de la regla en aquest estat revela informació sobre l'indicador de funció amb el nom del fotograma. La quantitat de temps que els fotogrames ocupen està basat en els paràmetres d'imatges per segon del projecte.

# Línia de temps

La línia de temps és el component principal de la interfície d'usuari que utilitzareu per a editar. Verticalment està dividida en capes que podeu omplir amb seqüències de vídeo i àudio. Horitzontalment, constitueix una representació proporcional al temps de la cronologia del vostre projecte. Es poden aplicar diferents nivells per a ampliar la línia de temps. Tot i això, això sols es pot aplicar a la dimensió horitzontal (cronològica) de la línia de temps.

Mireu Entenent les capes i la pàgina Movent la línia de temps per a obtenir més informació sobre com funciona la línia de temps.

# Barra d'eines línia de temps

La barra d'eines de la línia de temps es troba a la vora dreta de la línia de temps. Conté accions bàsiques per a editar en la línia de temps:

Divisió de la seqüència en la posició del punt de reproducció

Supressió seleccionada

Agrupament de seqüències

Desagrupament de seqüències

Copiat

Enganxat

Commutació mode sense espais

Fixeu-vos que la majoria de les accions esdevenen disponibles sols quan se selecciona una seqüència (mireu la pàgina Selecció i agrupament per a obtenir més detalls). Quan no hi ha cap subjecte per a rebre l'acció, continua oculta (indicant la no disponibilitat).

# Barra d'eines de reproducció

Aquesta barra d'eines situada sota el previsualitzador conté botons que controlen la reproducció de la línia de temps. Les opcions proporcionades per la barra d'eines són les següents:

Reprodueix/pausa

Ves endavant un segon

Ves enrere un segon

Ves al final de la línia de temps

Ves al començament de la línia de temps

Per més informació sobre com moure's en la línia de temps, mireu Movent el punt de reproducció i Tractament de neteja seccions de la pàgina Movent la línia de temps.

# Previsualitzador

El previsualitzador mostra:

Els fotogrames de vídeo a la posició actual del punt de reproducció.

El vídeo del vostre projecte quan el torneu a reproduir.

Una vista prèvia en directe quan talleu el punt d'inici / final d'una seqüència.

## El desacoblament del previsualitzador en una finestra separada

Podeu desacoblar el previsualitzador en una finestra separada prement el botó Desacobla el visualitzador a la Barra d'eines Reproducció. Des d'una finestra separada, podeu reproduir la previsualització en pantalla completa. Això també permetrà que altres parts de la finestra principal ocupin l'espai ocupat pel previsualitzador. Podeu acoblar de nou la finestra del previsualitzador tancant la finestra independent.

Pitivi inhibeix l'estalvi de pantalla mentre es reprodueix la previsualització del vídeo.

# Subfinestra de l'esquerra

La subfinestra de l'esquerra conté multimèdia i biblioteques d'efectes. Podeu seleccionar entre ells usant la pestanya apropiada. La Biblioteca multimèdia mostra els fitxers multimèdia importats al vostre projecte i us permet gestionar-los. La Biblioteca d'efectes conté nombrosos efectes de vídeo i àudio aplicables a les seqüències.

Podeu cercar a les biblioteques usant la caixa de text a la capçalera de cada biblioteca.

# Subfinestra central

La subfinestra central conté Configuració de seqüències, Transicions i Editor de títols. Podeu alternar entre elles seleccionant la pestanya apropiada. La Configuració de la seqüència us permet activar, desactivar o configurar paràmetres dels efectes aplicats a la seqüència seleccionada. Amb Editor de títols podeu crear seqüències noves amb títols o afegir títols a seqüències ja creades.